title: Larus delawarensis
text: A gaviota de Delaware (Larus delawarensis (Ord, 1815)) ye una au d'a orden d'os Charadriiformes y familia Laridae que lo suyo tozuelo, o cuello y as partis inferiors son de color blanca; o pico relativament curto ye amariello con un aniello fosco; a esquena y as alas son de color grisa platiada; y as garras son amarillas. Os uellos son amariellos con ribets royos. A esperanza de vida promeyo d'un individuo que plega a la edat adulta ye de 10,9 anyadas, manimenos, a gaviota de Delaware mas viella rechistrada s'observó en Cleveland en 2021, encara con vida a la edat de 28 anyos.
  
  L'habitat de reproducción d'as gaviotas de Delaware se troba amán de lacos, ríos u la costa de Canadá y o norte d'os Estaus Unius. Fan niedos colonialment en o solero, a ormino en islas. Son aus migratorias y la mayoría se desplaza enta lo sud dica lo golfo de Mexico y as costas atlantica y pacifica d'America d'o Norte y os Grans Lacos.
  
  As gaviotas de Delaware s'alimentan en vuelo u replegan obchectos mientres nadan, caminan u vadian. Tamién furtan virolla d'atras aus y con freqüencia esforican en a vasuera. Son omnivoros; a suya dieta puede incluyir insectos, peix, cerials, uegos, leremicos y radedors. Istas aus son oportunistas y s'han adaptau bien en incherir virollas quan as personas as descartan u mesmo as deixan desatendidas. Muitos banyistas lo consideran una plaga a resultas d'a suya disposición a furtar virolla sin vichilancia en plachas rebutidas de chent. As aus s'arrechuntan en plachas, puertos esportivos, muelles y parques an a chent las alimenta con la man.
  
  Referencias
  
  Vinclos externos 
  
  Larus